Ο δήμος Αθηναίων δεν πρόκειται να παραχωρήσει στη Χρυσή Αυγή, το Πάρκο της πρώην Σχολής της Χωροφυλακής στην περιοχή του Γουδή, για την πραγματοποίηση σειρά εκδηλώσεων.

ADVERTISING

Aυτό ξεκαθάρισε ο δήμαρχος Αθηναίων κ. Γιώργος Καμίνης στη συνεδρίαση του Δημοτικού Συμβουλίου, απαντώντας σε σχετικές ερωτήσεις των δημοτικών συμβούλων των παρατάξεων «Ανοιχτή Πόλη» και «Ανταρσία στις Γειτονιές της Αθήνας».

Ο κ. Καμίνης υπογράμμισε επίσης ότι δεν πρόκειται να παραχωρηθεί άδεια από το δήμο Αθηναίων, λόγω των επαναλαμβανόμενων βανδαλισμών που έχουν προκληθεί στο παρελθόν από τη Χρυσή Αυγή σημειώνοντας: "Δεν υπάρχει περίπτωση να παραχωρηθεί στη Χρυσή Αυγή το πάρκο της πρώην Χωροφυλακής".

Ο επικεφαλής της «Ανταρσίας στις γειτονιές της Αθήνας», Πέτρος Κωνσταντίνου, είχε τονίσει ότι είναι υποχρέωση όλων των θεσμών της Πολιτείας «να πάρουν ξεκάθαρη θέση, ότι η Χρυσή Αυγή είναι εγκληματική οργάνωση και όχι πολιτικό κόμμα», επισημαίνοντας ότι το Δημοτικό Συμβούλιο Πάτρας έχει λάβει πολιτική απόφαση να μην της παραχωρεί χώρους.

(με πληροφορίες από ΑΠΕ)